اسرائیلي وزیراعظم وايي په غزه بریدونه پراخولو ته تیاردی
د اتوار په ورځ اسرائیل خپلو حملو کې پراخوالې راوستی دی او هاغه ودانۍ يي هم ویشتلې دي چرته چې د خارجي میډیا نمائندگان مشیته وو. چارواکو ویلي درې صحافیان زخمیان شوې دي. اسرائیل د حماس نخښې هم ویشتلې دي
د اسرائیل وزیراعظم بینجمن نیټی یاهو ویلي هیواد یي د حماس د انتظام د لاندې د غزه په تړانگه ورانې حملې پراخولو ته تیار دی. د اسرائیلي وزیراعظم وینا د اتوار په ورځ کړې ده چې اسرائیل د غزه سره په پوله په زرگونو عسکر پرځائې کړې دي. د اسرائیل او فلسطینیانو په منځ کې روانه جگړه پنځمې ورځ ته رسیدلې ده. د فلسطینیانو د طرفه د راکټونو د حملو په ځواب کې اسرائیل په غزه هوائي او سمندري حملې جاري ساتلې دي. د اتوار په ورځ اسرائیل خپلو حملو کې پراخوالې راوستی دی او هاغه ودانۍ يي هم ویشتلې دي چرته چې د خارجي میډیا نمائندگان مشیته وو. چارواکو ویلي درې صحافیان زخمیان شوې دي. اسرائیل د حماس نخښې هم ویشتلې دي. د ډز بندۍ د کوششونو پ لړ کې د فرانس خارجه وزیر یروشلم ته رسیدلی دی. د برطانيي خارجه وزیر ویلیم هیگ اسرائیل ته خبرداری ورکړی چې په غزه د مزکین پوځ د حملې په ترڅ کې نړي وال ملاتړ د لاسه ورکولی شي. د فلسطینین چارواکو د وینا ترمخه د شورو د ورځې راهسې پیل شوې جگړه کې لږ تر لږه ۴٨ فلسطینیان وژل شوې. اسرائیل وايي درې ملکي کسان يي وژل شوې.